Diari Oficial de la Generalitat Valenciana


Sumari del DOGV 5515, del 18-05-2007 (2007/6237)

ORDE de 14 de maig de 2007, de la Conselleria de Justícia, Interior i Administracions Públiques, per la qual es disposa la primera convocatòria dels cursos de promoció interna i d'adaptació del personal que presta servicis com a mossos/es d'autòpsia de l'administració del Consell.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5515

Data del DOGV
:   18-05-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/6237


Data del document
:   14-05-2007

Organisme emissor
:   Conselleria de Justícia, Interior i Administracions Públiques

Tipus de document
:   Ordre

Anàlisi jurídica

 Descriptors 

:   * administració regional
    * personal de serveis
    * concurs administratiu

Amb data 16 de febrer de 2007, el Govern Valencià va adoptar l'acord pel qual s'aprovava el Pla d'Ocupació del Sector del personal que presta servicis com a mossos/es d'autòpsia de l'administració del Consell, acord que va ser publicat en el Diari Oficial de la Comunitat Valenciana número 5454, de 20 de febrer.
L'article 5.1.1. De l'Acord establix que, una vegada constituïda la Comissió d'Admissió i Seguiment del Pla d'Ocupació, es convocaran els cursos i proves d'integració i adaptació de la relació jurídica per al personal inclòs en el Pla d'Ocupació, mitjançant una Orde del conseller de Justícia, Interior i Administracions Publiques, en la qual s'inclourà, necessàriament, el nomenament del tribunal qualificador, així com el model normalitzat de sol·licitud de participació en el procés.
Per tot això i, en virtut de les competències que tinc atribuïdes pels articles 27 del Text Refós de la Llei de la Funció Pública Valenciana, aprovat per Decret Legislatiu de 24 d'octubre de 1995, del Consell de la Generalitat Valenciana, i 35.e) de la Llei 5/1983, de 30 de desembre, del Govern Valencià, en execució de l'esmentada sentència i en compliment de les previsions esmentades en l'acord adoptat pel Govern Valencià,
ORDENE
Primer
Convocar els cursos selectius de promoció interna i d'adaptació de la relació jurídica, corresponents a la primera convocatòria dirigida al personal que presta servicis com a mossos/es d'autòpsia de l'administració del Govern Valencià inclòs en el Pla d'Ocupació aprovat per Acord del Consell de 16 de febrer de 2007 (DOGV número 5.454, de 20 de febrer), amb subjecció al que disposa el propi Pla i al que establix la present Orde.
Segon
Els qui reunisquen els requisits i condicions previstos en l'apartat 3.2 del Pla i vulguen prendre part en el procés d'adaptació objecte de la present convocatòria, hauran de manifestar-ho formulant la sol·licitud, segons el model que s'acompanya com a annex I d'esta orde, en la qual, la persona aspirant, haurà d'indicar, la referència del lloc de treball que ocupa, el seu nivell de titulació acadèmica i, també, la seua situació laboral.
Tercer
Les sol·licituds, dirigides a la Direcció General d'Administració Autonòmica es presentaran en el Registre de la conselleria de Justícia, Interior i Administracions Públiques, C/ Historiador Chabàs, 2, 46247 València o en les oficines públiques a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 10 dies hàbils, a comptar de l'endemà de la publicació de la present convocatòria en el Diari Oficial de la Comunitat Valenciana.
Junt amb la sol·licitud haurà d'acreditar-se per mitjà de fotocòpia confrontada estar en possessió de la titulació exigida en la base 3.2.C de l'acord de 16 de febrer de 2007.
Quart
Finalitzat el termini de presentació de sol·licituds, la Direcció General d'Administració Autonòmica publicarà en el Diari Oficial de
ORDE de 14 de maig de 2007, de la Conselleria de Justícia, Interior i Administracions Públiques, per la qual es disposa la primera convocatòria dels cursos de promoció interna i d'adaptació del personal que presta servicis com a mossos/es d'autòpsia de l'administració del Consell. [2007/6237]Conselleria de Justícia, Interior
i Administracions Públiquesla Comunitat Valenciana la relació provisional d'admesos i exclosos a la realització dels cursos i proves d'integració.
Cinqué
Publicada la relació a què es referix l'apartat anterior, els aspirants podran formular, durant un termini de 10 dies hàbils comptats a partir de l'endemà de la publicació, les al·legacions que estimen oportunes, així com esmenar les faltes en què hagueren incorregut i acompanyar els documents preceptius no presentats junt amb la sol·licitud, de conformitat amb el que disposa l'article 71 de la Llei 30/1992, de 26 de novembre.
Sisé
Transcorregut el termini anterior i esmenats els defectes i vistes les reclamacions la Direcció General d'Administració Autonòmica dictarà una resolució amb la llista definitiva d'admesos, la qual serà publicada en el Diari Oficial de la Comunitat Valenciana.
Seté
La Direcció General d'Administració Autonòmica determinarà el calendari de celebració dels cursos, règim horari i lloc de realització, mitjançant una resolució, la qual serà publicada en el Diari Oficial de la Comunitat Valenciana. Igualment, la Direcció General d'Administració Autonòmica designarà el professorat que impartirà el curs.
Els cursos selectius versaran sobre les matèries establides en l'annex II.
Vuité
El tribunal qualificador dels cursos i proves d'integració i d'adaptació de la relació jurídica que haurà de realitzar l'avaluació continuada dels cursos selectius i la qualificació de les proves finals, estarà format pels membres següents:
Titulars
Presidenta: Sra. Begoña Duart Quiles, cap d'Àrea de Gestió de l'Oficina Judicial.
Secretària: Sra.Caridad Gally Llorca, cap de Secció de Relacions Sindicals.
Vocals: Matias Vicente Mendoza, director de l'Institut de Medicina Legal de València.
Juan Antonio Giner Blasco, subdirector de l'Institut de Medicina Legal de València.
Josep Antoni Bomboi Arias, representant de les Organitzacions Sindicals.
Suplents:
President: Sra. Marisa Viciano Aguirre, cap de l'Àrea de Relacions amb l'administració de Justícia.
Secretària: Sra. Teresa Selles Marrades, cap de Secció de Formació de l'IVAP.
Vocals: Rafael Bañón Gonzalez, director de l'Institut de Medicina Legal d'Alacant.
Mario Ventura Álvarez, director de l'Institut de Medicina Legal de Castelló.
Agustin Villar Navarro de Palencia, com a representant de les Organitzacions Sindicals
Nové
A l'efecte de comunicacions i de qualsevol altra incidència derivada d'esta convocatòria, el Tribunal qualificador tindrà la seua seu en la conselleria de Justícia, Interior i Administracions Públiques, carrer Miquelet, 5 de València.
Deu
El règim jurídic de funcionament del tribunal qualificador serà l'establit en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per al funcionament dels òrgans col·legiats, i el seus membres huran abstindre's o poden ser objecte de recusació pels interessats, quan concórreguen en aquells alguna de les circumstàncies previstes en els articles 28 i 29 de la referida Llei.
Onze
La present convocatòria, les seues bases i tots els actes administratius sean que dictats per a desplegar-la, excepte els acords i actuacions de la Comissió d'Admissió i Seguiment del Pla d'Ocupació del Sector del personal que presta servicis com a mossos/es d'autòpsia, podran ser impugnats per les persones interessades per mitjà de la interposició de recurs contenciós administratriu en el termini de dos mesos comptats des de l'endemà de la seua publicació davant de la seu del Jutjat Contenciós Administratiu de la ciutat de València, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. No obstant podrà interposar-se potestativament recurs de reposició davant del mateix òrgan que dicte l'acte que es recorre, en el termini d'un mes comptat des de l'endemà de la seua publicació, o qualsevol altre recurs que estime procedent per a la defensa dels seus interessos.
València, 14 de maig de 2007.- El conseller de Justícia, Interior i Administracions Públiques: Miguel Peralta Viñes.ANNEX II
Temari
I Àrea d'organització i gestió administrativa (6 hores)
1. La Constitució espanyola. L'Estatut d'Autonomia de la Comunitat Valenciana.
2. Legislació laboral. Drets sindicals.
3. Organització de l'administració.
4. Activitat de les Administracions Públiques.
II Àrea de coneixements i funcionament dels instituts de medicina legal (15 hores)
5. Organització judicial. Instituts de Medicina Legal. Estructura i normes de funcionament.
6. Alçament del cadàver. Autòpsia judicial i clínica. Objectius. Legislació. Arreplegada de mostres.
7. Preparació del cadàver per a l'autòpsia. Preservació d'indicis. Arreplegada d'objectes: etiquetatge i empaquetatge.
8. Autòpsia del cap, coll i cavitat raquídia. Tècnica d'incisió. Serratge manual i mecànic.
9. Autòpsia de la cavitat toràcica i abdominal. Autòpsia dels membres. Casos especials: fetus, cremats, etc.
10. Pesatge de vísceres i presa de mostres. Enviament, embalat i etiquetatge, etc.
11. Material d'autòpsia. Taules i instrumental. Neteja i esterilització.
12. Preparació del cadàver per a l'entrega a la família. Neteja, sutura, etc.
13. Prevenció de riscos. Malalties més freqüents, mesures de prevenció. Mètodes de barrera, etc.